
PROIECT de decizie
DECIZIE 
[bookmark: _Hlk241659473]Cu privire la inițierea elaborării Planului urbanistic de detaliu 
pentru amplasarea obiectivului „Depozit agrozootehnic-agroindustrial” 
pe terenul cu numărul cadastral 4370309.343

Examinând cererea SRL „VITSANVAUTO”, reprezentată de administratorul Zara Irina, privind inițierea elaborării Planului urbanistic de detaliu pentru amplasarea obiectivului „Depozit agrozootehnic-agroindustrial” pe terenul cu numărul cadastral 4370309.343, situat în extravilanul satului Răuțel, raionul Fălești, luând în considerare necesitatea stabilirii condițiilor urbanistice pentru dezvoltarea obiectivului propus și în conformitate cu prevederile art. 44 alin. (3¹), art. 107 alin. (11)–(13) din Codul urbanismului și construcțiilor nr. 434/2023, art. 14 alin. (2) lit. o) și art. 29 alin. (1) din Legea nr. 436/2006 privind administrația publică locală, precum și în temeiul Legii nr. 239/2008 privind transparența în procesul decizional, 
Consiliul sătesc Răuțel DECIDE:
1. Se inițiază elaborarea Planului urbanistic de detaliu (PUD) pentru amplasarea obiectivului „Depozit agrozootehnic-agroindustrial” pe terenul cu numărul cadastral 4370309.343, situat în extravilanul satului Răuțel, raionul Fălești.
2. Se stabilește că elaborarea PUD se va efectua în conformitate cu prevederile Codului urbanismului și construcțiilor nr. 434/2023, documentele normative în domeniul urbanismului și construcțiilor și condițiile stabilite de autoritățile competente în procesul de avizare.
3. Cheltuielile aferente elaborării PUD, inclusiv pentru efectuarea studiilor, cercetărilor, documentațiilor și altor lucrări necesare, se asigură de către inițiatorul solicitării, SRL „VITSANVAUTO”, în condițiile legislației.
4. PUD va servi drept bază pentru emiterea certificatului de urbanism pentru elaborarea documentației de proiect pentru obiectivul propus, după parcurgerea procedurilor de avizare, verificare și aprobare prevăzute de legislație.
5. Se stabilește că prezenta decizie privind inițierea elaborării PUD nu constituie aprobare a Planului urbanistic de detaliu, autorizație de construire și nu conferă, prin ea însăși, dreptul de executare a lucrărilor de construcție.
6. Prezenta decizie se comunică SRL „VITSANVAUTO” și se aduce la cunoștința publicului prin mijloacele de informare prevăzute de legislație.
7. Prezenta decizie poate fi contestată în condițiile Codului administrativ al Republicii Moldova.

